钦定古今图书集成/明伦汇编/氏族典/第363卷 > 《廖用贤尚友录》 > 任中师
## 钦定古今图书集成/明伦汇编/氏族典/第363卷 > 《廖用贤尚友录》 > 任中师

按《宋史任中正传》：“中正弟中师，字祖圣，进士及第，试
秘书省校书郎，知平陆县。真宗将祀汾阴，命陈尧叟
判河中府，以经制祀事，辟掌笺奏，累迁右正言。中正
贬，中师亦降太常博士，监宿州酒税。未几，通判应天
府，为开封府判官，累迁太常少卿，知广州。还为谏议
大夫、枢密直学士，知益州。康定中，召为枢密副使。明”
年，进给事中。以资政殿学士知永兴军。求内徙，得知
陈州。逾年，知曹州。请老，拜太子少傅致仕，进少师，卒，
谥安惠。中师性乐易，平居自奉甚俭约，晚知养生之
术，号《大块翁》。